РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/216-15

23. мај 2015. године

Б е о г р а д

ЗАПИСНИК

19. СЕДНИЦЕ ОДБОРАЗА ОБРАЗОВАЊЕ, НАУКУ, ТЕХНОЛОШКИ РАЗВОЈ

И ИНФОРМАТИЧКО ДРУШТВО, ОДРЖАНЕ 15. МАЈА 2015. ГОДИНЕ

Седница је почела у 9,00 часова.

Седници је председавала мр Александра Јерков, председница Одбора.

Седници су присуствовали: Милета Поскурица, Ирена Алексић, Љубиша Стојмировић, Владимир Орлић, Невенка Милошевић, Анамарија Вичек, Дијана Вукомановић, Милена Бићанин и Јелисавета Вељковић, чланови Одбора.

Седници су присуствовали заменици одсутних чланова: Гордана Топић (Жарко Обрадовић), Јанко Веселиновић (Нинослав Стојадиновић) и Нада Лазић (Олена Папуга).

Седници нису присуствовали: Милан Кнежевић, Марко Атлагић, Небојша Петровић и Риза Халими, као ни њихови заменици.

Седници је присуствовао и народни посланик Благоје Брадић.

Седници Одбора су присуствовали испред Министарства просвете, науке и технолошког развоја Срђан Вербић, министар, и Зорана Лужанин, државни секретар, a испред Завода за интелектуалну својину седници су присуствовали су Гордана Стојановић Јовчић и Зоран Драгојевић.

Након изјашњавања присутних чланова Одбора, усвојен је предложени дневни ред.

Прва тачка дневног реда – **Предлог закона о изменама и допунама Закона о правној заштити индустријског дизајна, у појединостима, који је поднела Влада (број 311-4828/14 од 30. децембра 2014. године)**

Председница Одбора је информисала присутне да је Влада доставила мишљење о предложеним амандманима, као и да је Одбор примио иницијативу од Завода за интелектуалну својину за подношење одборских амандмана.

У дискусији поводом поднетих амандмана учествовали су народни посланици Јанко Веселиновић и Владимир Орлић.

Одбор је одлучио након гласања да предложи Народној скупштини **да одбије** следеће амандмане, које није прихватила ни Влада:

* на члан 7. који су заједно поднели народни посланици Maрко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;
* на члан 7. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 7. који су зајендо поднели народни посланици Александра Јерков, Борислав Стефановић, Драган Шутановац, Гордана Чомић, Дејан Николић, Балша Божовић, Иван Јовановић и Горан Ћирић;
* на члан 31. који су заједно поднели народни посланици Maрко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;
* на члан 51. који су заједно поднели народни посланици Maрко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Александар Сенић, Бранка Каравидић, Горан Богдановић, Слободан Хомен, Иван Карић и Благоје Брадић;

Одбор је у складу са чланом 157. став 6. Пословника Народне скупштине, након гласања, одлучио да поднесе амандмане на чл. 9, 26, 31. и 49. Предлога закона о изменама и допунама Закона о правној заштити индустријског дизајна који гласе:

АМАНДМАН I

Члан 9. Предлога закона о изменама и допунама Закона о правној заштити индустријског дизајна мења се и гласи:

„Члан 9. мења се и гласи:

,Члан 9.

На основу овог закона заштита се не може одобрити индустријском дизајну:

1) који не представља индустријски дизајн у смислу члана 2. став 1. овог закона;

2) који не испуњава услове из чл. 3 – 8. овог закона;

3) ако је пријаву за признање индустријског дизајна поднело лице које нема право на заштиту индустријског дизајна у смислу члана 8а став 1. овог закона;

4) ако је индустријски дизајн у супротности са индустријским дизајном који је постао доступан јавности након дана подношења пријаве, или датума признатог права првенства, а који је заштићен у Републици Србији од дана који претходи датуму подношења пријаве за заштиту индустријског дизајна или датуму признатог првенства;

5) који користи препознатљив знак, а закон којим се уређује такав знак омогућава носиоцу права на знак право да забрани такво коришћење;

6) који повређује ауторско право или права индустријске својине другог лица;

7) који садржи државни или други јавни грб, заставу или симбол, назив или скраћеницу назива неке земље или међународне организације, религиозне и националне симболе, као и њихово подражавање, осим по одобрењу надлежног органа.’ ”

О б р а з л о ж е њ е

Амaндманом се врши номотехничко усклађивање одредаба члана 9. Предлога закона, које се односе на допуну члана 9. новим тачкама, са Јединственим методолошким правилима за израду прописа, тако што је члан 9. Закона у целини приказан са предложеним изменама и допунама. У односу на члан 9. важећег закона унете су: измена тачке 1), допунa тачкама 2 – 5 и брисање ст. 2 – 4.

АМАНДМАН II

Члан 26. Предлога закона мења се и гласи:

„Члан 44. мења се и гласи:

,Члан 44.

Правo стечено признањем индустријског дизајна није могуће остварити у вези са:<0}

1{0>(a) the equipment on ships and aircraft registered in another country when these temporarily enter the territory of the Member State concerned;<}0{>) опремом брода или ваздухоплова регистрованим у другој земљи, који се привремено нађе на територији Републике Србије;<0}

{0>(b) the importation in the Member State concerned of spare parts and accessories for the purpose of repairing such craft;<}0{>2) увозом у Републику Србију резервних и припадајућих делова намењених поправци возила из тачке 1) овог члана;<0}

{0>(c) the execution of repairs on such craft.<}0{>3) вршењем поправки на возилу из тачке 1) овог члана.’ ”

О б р а з л о ж е њ е

Одбор предлаже измену члана 26. Предлога закона, тако да се члан 44. важећег Закона о правној заштити индустријског дизајна измени/преформулише на начин да се у потпуности усклади са чланом 13. ставом 2. тач. а), б) и в) Директиве 98/71/ЕК, а како је указано и у мишљењу ЕК, добијеном после билатералног скрининга, одржаног за Поглавље 7 - Права интелектуалне својине. Предлог закона садржи непотпуну, недовољно јасну и језички неразумљиву одредбу, тако да постојећа формулација не може да се прихвати као пренос одговарајуће одредбе прописа Европске уније.

АМАНДМАН III

У члану 31. став 3. Предлога закона, којим се у члану 58. Закона додају нови ст. 3-5, у новом ставу 3. реч: „1в)” замењује се бројем: „3)”, у новом ставу 4. речи: „1г), 1д) и 1ђ)” замењују се бројевима: „4), 5) и 6)” и у новом ставу 5, реч: „1е)” замењује се бројем: „7)”.

О б р а з л о ж е њ е

Предложена решења у овом амандману простичу из Aмандмана I који је Одбор поднео на члан 9. Предлога закона, тако што се овим амандманом врши усклађивање нумерације у вези са позивањем на тач. 3) – 7) у члану 9. Предлога закона.

АМАНДМАН IV

У члану 49. Предлога закона, у ставу 2. речи: „тачка 1г)“ замењује се речима: „тачка 4)“.

После става 2. додаје се нови став 3. који гласи:

„Oд дана приступања Републике Србије Европској унији одредба члана 44. овог закона примењиваће се и у случају када се опрема брода или ваздухоплова регистрованог у другој земљи привремено нађе на територији државе чланице Европске уније, као и када се врши увоз резервних и припадајућих делова намењених поправци напред наведених возила и поправка истих у држави чланици Европске уније.”

Досадашњи став 3. постаје став 4.

О б р а з л о ж е њ е

Предложеним амандманом врши се номотехничко усклађивање са Јединственим методолошким правилима за израду прописа у погледу позивања на одговарајућу тачку предвиђену у Амандману I Одбора на члан 9. Предлога закона.

Такође, Одбор предлаже допуну члана 49. Предлога закона новим ставом

којим се предвиђа да ће се од дана пријема Републике Србије у Европску унију, одредба измењеног члана 44. Закона односити и на државе чланице Европске уније. То значи, да права стечена признањем индустријског дизајна неће бити могуће остварити у случајевима када се опрема брода или ваздухоплова, регистрованог у другој земљи, привремено нађе на територији државе чланице Европске уније, затим када се врши увоз резервних и припадајућих делова намењених поправци напред наведених возила, као и у случају када се врши њихова поправка у држави чланици Европске уније. Наведена допуна је неопходна како би се по приступању Републике Србије Европској унији постигла потпуна усклађеност са одредбом члана 13. став 2. Директиве 98/71/ЕК.

Министар Срђан Вербић, представник прадлагача закона, прихватио је амандмане Одбора на чл. 9, 26, 31. и 49. Предлога закона о изменама и допунама Закона о правној заштити индустријског дизајна.

За известиоца Одбора на седници Народне скупштине одређена је председница Одбора, мр Александра Јерков.

Седница је завршена у 9,20 часова.

СЕКРЕТАР ПРЕДСЕДНИЦА

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Драгомир Петковић мр Александра Јерков